Saragossa Game Lodge | LekkeSlaap
Vanaf R2 580 per nag, vir 2 mense
Saragossa Game Lodge bied B&B-verblyf op 'n privaat wildreservaat tussen die berge en golwende graslande in Mpumalanga se Elandsvallei. Dié lodge bied gerieflike verblyf en heerlike maaltye, sowel as safari-doendinge.
Verblyf by Saragossa Game Lodge beskik oor 7 unieke suites en 1 villa. Elke kamer het 'n koninggrootte-bed met Egiptiese katoenlinne, kamerjasse, 'n yskassie, tee- en koffiemaakgeriewe, 'n haardroër, 'n kluis en 'n plafonwaaier. Elke kamer het ook 'n privaat ingang wat toegang tot die tuin en swembad bied.
Die losstaande villa is in die middel van die bosveld geleë, net 2 minute se stap van die hooflodge af. Dié villa beskik oor 2 slaapkamers met 2 enkelbeddens of 'n koninggrootte-bed, 'n ruim sitkamer met 'n kaggel en 'n groot kombuis en eetarea. Die villa het ook 'n privaat swembad, sondek, buitestort en 'n vuurput met 'n uitsig op die berge.
Die ontspanningsareas sluit 'n knus sitkamer, kroeg met 'n oop kaggel, 'n sigaarsitkamer, whiskey-kroeg, wynkelder en 'n eetkamer in. Die lodge het ook 'n groot verhitte swembad met Jacuzzi-sitplekke, 'n swembadkroeg en 'n pragtige lapa-venue vir troues en funksies. Tariewe sluit ontbyt en verskeie warm drankies in. Middagete, middagtee en aandete kan bespreek word teen 'n ekstra koste. Gaste moet vooraf bespreek.
Die lodge word ook omring deur damme, strome, grasvlaktes en bosveld. Die oorspronklike huis is in die 1920's gebou en gerestoureer om die ouwêreldse atmosfeer en bekoring te behou. Daar is 'n verskeidenheid doendinge, soos wildritte, boswandelings, sterrekyk en vierwielmotorfietsritte.
Die omgewing het ook doendinge, soos perdritte, klim, abseil en uitstappies op die Panoramaroete. Dit kan alles by die lodge bespreek word.
Saragossa Game Lodge is sowat 96 km vanaf die Kruger Mpumalanga Internasionale Lughawe en sowat 136 km vanaf die Malelane-hek na die Krugerwildtuin.